Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 528

10. évfolyam Szociális szolgáltatások szakmai alapozó ismeretek 148 óra Szociális szolgáltatások szakmai alapozó gyakorlatok 222 óra Elmélet és gyakorlat 370 óra SZOCIÁLIS SZOLGÁLTATÁSOK SZAKMAI ALAPOZÓ ISMERETEK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Szociális szolgáltatások szakmai alapozó ismeretek oktatásának célja, olyan általános ismeretek nyújtása, készségek fejlesztése, értékek tudatosítása, mélyítése és gyakorlati képességek kialakítása, amely megalapozza és formálja a segítõ szakmákhoz szükséges szemlélet kialakítását. Készítse fel a tanulókat az önálló és csoportban történõ tevékenységre és ezen keresztül megfelelõ tapasztalatszerzésre. Segítse a megalapozott pályaválasztási döntés, a segítõ attitûd megerõsítését. Váljanak a tanulók szociálisan érzékeny emberekké, akik képesek segíteni rászoruló embertársaikon. Az „A2” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a mindennapi élethez és a szakképzésbe való belépéshez feltétlenül szükségesek. Az Egészségkultúra tanításának célja megismertetni a tanulókkal az egészségmegõrzés/egészségfejlesztés jelentõségét, hogy mindennapi tevékenységükben, magatartásukban az egészséges életmódra való törekvés megnyilvánuljon. Lényeges, hogy a tanulók értsék, hogy az egészség „érték” és megõrzéséért maguk is felelõsek. A Néprajz, társadalomismeret oktatásának célja multikultúrális ismeretek nyújtása, az egyes nemzetiségi, etnikai, vallási csoportok hagyományaiból determinálódott viselkedések indítékainak megértetése, a másság iránti tolerancia fejlesztése. A Mindennapi ismeretek tanítása olyan ismereteket nyújtson a tanulóknak, amelyek a hétköznapi élet sok területén, a mindennapi életben hasznosíthatók. Készítse fel a tanulókat hivatalos ügyeik intézésére. A Gondozási alapismeretek tanításának célja, hogy a tanulók megismerkedjenek az életkori sajátosságokkal, és gyakorlatot szerezzenek a mindennapi gondozási helyzete, feladatok megoldásába. Az Ápolási alapismeretek tanításának célja megismertetni a tanulókat a betegápolás elméleti alapjaival, a betegekkel kapcsolatos legfontosabb teendõkkel. Alakítson ki olyan szemléletet, mely szerint az ápolás középpontjában a beteg ember áll. A Bevezetés a szociális munka világába tanításának célja megismertetni a tanulókkal a szociális problémák keletkezésének gyökereit, a szociális munka sajátosságait, az értékeit. Cél és feladat hozzájárulni a tanulók szociális érzékenységének kialakításához, formálásához, és fejleszteni a tanulók szociális érzékenységét, segítõ attitûdjét. Fejlesztési követelmények A Szociális szolgáltatások szakmai alapozó ismeretek elsajátítása során fejlõdjön a tanulók szakmai tantárgyak tanulásához szükséges képességei, így különösen az emberi és családi problémákat észlelõ, értékelõ és problémamegoldó képességük, az önálló ismeretszerzés, az ismeretek alkalmazási képessége. Alakuljon ki a tanulókban az önálló szakmai tanulás, feladatmegoldás igénye és képessége, érezzék meg a tanulási eredmények, sikerek értékét, örömét. Fejlessze a szóbeli és írásos szakmai kommunikációs képességeket. A szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. Alakuljon ki, fejlõdjön a tanulók saját munkájukkal kapcsolatos igényessége. A tantárgyi tevékenység során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Fejlõdjön és erõsödjön a tanulók kötelességtudata, empátiája, toleranciája, saját magukért és embertársaikért érzett felelõssége. Egészségkultúra: A tanulók legyenek képesek az egészséget erõsítõ értékek felismerésére és az egészséget megõrzõ magatartás elsajátítására. Legyenek tisztában a felelõsségteljes nemi élettel, az élvezeti cikkek egészségügyi, a káros szenvedélyek egészség- és személyiségromboló hatásaival. Néprajz, társadalomismeret: A tanulók ismerjék meg a néprajztudomány ágait, és alakuljon ki átfogó képük a magyar kultúráról és a Magyarországon élõ nemzetiségekrõl. Mindennapi ismeretek: A tanulók legyenek képesek szóban és írásban információt kérni és adni, okiratokat igényelni, családi, nemzeti és egyéb ünnepekre megfelelõen felkészülni, azok szervezésében részt válla lni. Gondozási alapismeretek: Az életkori sajátosságok megismerése, a segítõ attitûd erõsítése, az alapvetõ gondozási készségek megalapozása és a mindennapi gondozási feladatok lehetõségeinek megismerése. Ápolási alapismeretek: A tanulók legyenek tájékozottak a mindennapi ápolási feladatokról, ismerjék meg az ápolás célját, feladatát, az ápolási feladatokat tudják humanisztikusan felfogni. Bevezetés a szociális munka világába: A tanulók szociális érzékenységének kialakítása, formálása, a segítõ attitûdjük fejlesztése. A tanulók ismerjék meg a szociális problémák keletkezésének gyökereit, a szociális munka sajátosságait, az értékeit. A tanulók legyenek tájékozottak a szociális munka alapfogalmait illetõen.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes